
Tabulka A – hodnotí náročnost tématu, nikoli zpracování

	
	Úroveň

	Hodnocení náročnosti tématu:
	

	                                                                                        
	nadprůměrná
	průměrná
	podprůměrná

	Teoretické znalosti
	x  
	
	

	Praktické zkušenosti
	x
	
	

	Sběr a zpracování podkladů a vstupních dat
	x
	
	

	Specifické nároky tématu (originalita, rozsah,
	x
	
	

	statistické zpracování dat, interpretace závěrů apod.)
	
	x
	


Tabulka B – hodnotí úroveň zpracování tématu
	
	Úroveň

	Kritéria hodnocení práce:
	

	
	nadprůměrná
	průměrná
	podprůměrná
	nelze hodnotit

	Splnění cíle práce
	
	x
	
	

	Samostatnost při zpracování
	x
	
	
	

	Metodologická kvalita postupu 
	x
	
	
	

	Úroveň teoretické části 
	
	x
	
	

	Práce s literaturou (citace)
	
	x
	
	

	Úroveň analytické části 
	
	x
	
	

	Adekvátnost použitých metod
	
	x
	
	

	Úroveň návrhu  řešení  (realizace)
	
	x
	
	

	Jazyková úroveň práce 
	
	           x
	
	

	Formální úroveň  (text, grafy, tabulky)
	x
	
	
	

	Přehled literatury (rozsah, kvalita)
	
	           x
	
	

	Jiné kritérium (novost,  přínos praxi)
	x
	
	
	


Připomínky a otázky k obhajobě:

Náš dom na periférii Bratislavy stojí medzi dvoma vzdušnými prístavmi. Novým, veľkým, medzinárodným letiskom Milana Rastislava Štefánika a pôvodným, starým, neskôr už len športovým, na ktoré sa kedysi Štefánik chystal zosadnúť. Ako pripomína kamenná pyramída, nakoniec sa zrútil neďaleko miesta, kde dnes štartujú a pristávajú Airbusy. Našťastie aj nasledujúce padajúce lietadlá (a bolo ich niekoľko) ani raz netrafili našu dedinu.  Jedno čľuplo do jazera, iné do hory, ďalšie sa rozlomilo na konci vzletovej dráhy, vrtulník s pani Husákovou sa rozmetal v kukurici vedľa runway, jeden vetroň dopadol medzi hráčov na fotbalovom ihrisku v blízkych kasárňach, dve športové motorové lietadlá na pole a dvaja parašutisti „pristáli“ na športové letisko bez toho, aby sa im otvorili padáky. Takže podobne, ako pražáci pod Nuselským mostom, aj obyvatelia Vajnor chodia s hlavou vyvrátenou dohora, snívajúc svoj sen o lietaní. Dnes sa už ale všetko zmenilo. Najprv  stavebný developeri vybodyčkovali preč aeroklub. Potom postupne skrachovali aerolinky. Napokon oblohu opäť ovládli škovránky. Až práca Barbory Balogovej ma opäť „vrátila do hry“, ba čo viac, umožnila mi nahliadnuť do sveta profesionálov, kde sa z vysnívanej túžby stáva každodenná rutina. (Čosi podobné sa dá zažiť už iba v manželstve). Barbora totiž popri štúdiu aj pracovala  ako letuška. To, že k tejto práci už dávno nestačí len pekný úsmev, ale treba sa veľa naučiť, prejsť zdravotnými a vedomostnými testami, je známe. Fakt, že túto tortúru úspešne zvládla, svedčí o húževnatej povahe študentky, ktorá sa  nenechá len tak ľahko odradiť na ceste za vytýčeným cieľom.
 V úvode explikácie animovaného bakalárskeho filmu Posádka sa dozvieme, čo všetko prebieha v kabíne a kokpite skutočného lietadla, skôr než sa usadia cestujúci a čo sa potom deje počas celého letu až do pristania. V nasledujúcej časti textu študentka popisuje, ako ju jednotlivé fázy jej práce  inšpirovali k vytvoreniu krátkej animovanej komédie. I keď pochopiteľne väčšinu energie venovala praktickej časti bakalárskeho projektu, teoretickú explikáciu stihla napísať s dostatočnou časovou rezervou. Moje pripomienky a opravy ochotne zapracovala do finálnej verzie. Dnes, s odstupom času a stresu by som odporučil študentke širšie recherche  v oblasti kinematografie na tému lietanie, ale nakoľko Barbora Balogová karikované prostredie dôverne pozná, tak sme sa radšej sústredili na riešenie konkrétnych naliehavých problémov animovanej časti. Nakoniec aj v tejto podobe predložená teoretická práca spĺňa rozsahom i obsahom požadované kritéria. Jej jazyk je zrozumiteľný, miestami až familiárny, čo je ale nevyhnutné pre čitateľov, ktorí potrebujú premôcť strach z lietania.
Predloženú prácu odporúčam prijať a ohodnotiť známkou B - veľmi dobre.  
Návrh klasifikace  
B - velmi dobře
V Zline    dne  3. VI. 2010

podpis vedoucího práce 

Animovaný film Barbory Balgovej je paródiou na prácu posádky dopravného lietadla. Pre samotnú autorku je zároveň ventilom zážitkov, ktoré počas náročných brigád ako letuška okúsila na vlastnej koži. A možno aj milou spomienkou na časy, ktoré sa už asi nevrátia, lebo jej materská spoločnosť zbankrotovala. Pre mňa, konzultanta, to bola zas očarujúca možnosť nahliadnuť do zákulisia práce, ktorá je nám -  starším, škaredým pánom s nadváhou a chlpmi na krivých nohách nedostupná. Jedine, že by si po Johnovi Travoltovi založil aerolinky aj Elton John...  


Bakalársky film opisuje jeden let posádky lietadla takýchto zvláštnych aerolínií. V nich nepracujú nádherné letušky v minisukniach z ktorých vyrastajú nekonečne štíhle a dlhé nohy, ani v kokpite nesedia mladý piloti so zlatými páskami na rukávoch, striebornými tehličkami namiesto zubov a vypracovanými tehličkami namiesto ovísajúceho pivného svalu. V tejto leteckej spoločnosti zamestnávajú milé príšerky! 

Barbora pristupovala k práci od počiatku veľmi zodpovedne a možno až s veľkou opatrnosťou a rešpektom. Dlhé hľadanie výtvarných charakterov hlavných postáv nás obralo o cenný čas, ktorý potom chýbal vo finiši. Schválne hovorím nás, pretože som školiteľ, a tak nedostatky filmu padajú aj na moju hlavu. To, že študentka veľmi dôverne pozná reálie, sa občas otočilo proti nej. Vo filme sa nachádzajú činnosti, ktoré divák neznalý problematiky neprečíta (dýchanie do sáčka). Navyše nie sú podstatné pre dej filmu, kľudne mohli ostať v strižnom koši. Balgová animovala svoj film doma, čo predĺžilo cyklus konzultácií. Veľa pripomienok študentka prijala, no žiaľ, našli sa aj také, ktorých účinok nedocenila, nezapracovala ich do filmu, a tak teraz zbytočné chyby kazia ináč pozitívny dojem z filmu. Pre poučenie do budúcnosti sa poďme teraz na ne spoločne cez lupu pozrieť: 


V úvodnej sekvencii je príliš veľa štartujúcich lietadiel. Odpútavajú pozornosť, divák vôbec nesleduje náš stroj v popredí.  Ukľudnenie oblohy a naopak pohyb pozemného personálu by upriamil náš zrak na naše lietadlo. Možno sme si mali pomôcť nájazdom. Vo filme sa nachádza priveĺa titulkov, ktoré ale ignorujú precíznu eleganciu typografie. Písmo nerešpektuje tvar podkladu, má rôzny duktus ťahu, často je kondenzované, aby sa zmestilo do formátu. Kde sa podelo čaro obalu kultovej Campbellovej polievky? Fór s fazuľovým sírovodíkovým pohonom sa mi zdá trošku hrubý na krehkú dámu, ale ako ekológ ho akceptujem (i keď posledné výskumy ukázali nebezpečne vysokú produkciu skleníkových plynov od vzdutých kráv).  Vetry odvádzané hadicami nie sú dostatočne animačne znázornené, ako sa bublinami predierajú k motorom. V hereckom prejave sa málo využíva mimoverbálna komunikácia postáv. Navyše pri ščítaní pasažierov nastane nevysvetliteľná zmena pozadia. Po strihu sú sedadlá otočené o 180 stupňov, postava v zábere sa ale naďalej díva tvárou k nám. Výsledkom je náhle  zmiznutie pasažierov.  Z vlastnej skúsenosti viem, že je aj pri  2D animácii je dobré si nakresliť pomocný pôdorys scény. Veľmi zle sú charakterizovaní predstavitelia troch svetových náboženstiev. Ešte katolíckeho kňaza dokážeme ako tak identifikovať, ale židovi chýba brada i dlhé bokombrady, mohamedánov turban vyzerá ako „Budajka“ (vlnená čiapka hlavného protagonistu slovenskej nežnej revolúcie). Vďaka tomu zaniknú všetky nasledujúce dobre mienené fóry. Nafukovacia vesta sa nápadne podobá na blúzku korpulentnej pani. Ak to bol zámer, mal byť ihneď potvrdený ďalšími dvoma vtipnými príkladmi! Rôzne hrubá obrysová línia ignoruje priestorové vzťahy v zábere. Pri otváraní zipsu núdzového východu vyletí von pasažier. Prečo, veď ešte neletia, preto nemôže nastať dekompresia a dynamický podtlak?  Lietadlo sa pri štarte málo nakloní, navyše v nasledujúcom zábere mu už chýbajú motory! Ako sa teda má divák pripraviť na scénu opekania holubov? Ako sa má v ňom naštartovať očakávanie akcie? Ústočkový telefón posunul výtvarno do pamätníčkovej poetiky. Nedôslednosť skriptu nivelizuje dramatičnosť záveru. Prečo nenajazďujeme na Vezuv? Prečo lietadlo padá zakaždým pod iným uhlom? (Malo ísť kolmo k zemi). Prečo sa nestrihá pohyb na pohyb, ale zakaždým nekonečne čakáme, kým sa znova objaví vo formáte? 


Podľa dohovoru mali vyletieť Fudžijamou do Tokya. Podľa letového plánu pristáli v Pekingu. Cieľové letisko kompozíciou nápadne pripomína to, odkiaľ vyštartovali. Ja viem producenti filmu sa potešili úsporám, ale diváci sú zmätení. Zatiaľ, čo strihač nešetril časom v akčných scénach, v záverečnom titulku ho riadne kupíroval. Neverím, že ho sám dokáže za  36 okien prečítať.

Napriek týmto nedostatkom odporúčam predloženú prácu prijať a ohodnotiť známkou C – dobre. 

Návrh klasifikace: 
C - dobře

V  Zlíne   dne 3.VI. 2010 

